WTI ดิ่งกว่า 5% หวิดหลุด 20 ดอลลาร์/บาร์เรล วิตก “โควิด-19” ฉุดดีมานด์น้ำมันวูบ!
WTI ดิ่งกว่า 5% หวิดหลุด 20 ดอลลาร์/บาร์เรล วิตก “โควิด-19” ฉุดดีมานด์น้ำมันวูบ!
WTI ดิ่งกว่า 5% หวิดหลุด 20 ดอลลาร์/บาร์เรล วิตก “โควิด-19” ฉุดดีมานด์น้ำมันวูบ!
30 มี.ค. 2563

ผู้สื่อข่าวรายงานว่า ราคาน้ำมันดิบ WTI ร่วงลงกว่า 5% ในช่วงเช้านี้ เนื่องจากนักลงทุนยังคงวิตกกังวลว่า การแพร่ระบาดของไวรัสโควิด-19 จะส่งผลกระทบต่อเศรษฐกิจและความต้องการใช้น้ำมันในตลาดโลก
โดย ณ เวลา 06.26 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนพ.ค. ซึ่งมีการซื้อขายที่ตลาด NYMEX ลดลง 1.17 ดอลลาร์ หรือ 5.44% แตะที่ระดับ 20.34 ดอลลาร์/บาร์เรล
สัญญาน้ำมันดิบ WTI ร่วงหลุดจากระดับ 21 ดอลลาร์/บาร์เรลในช่วงเช้านี้ เนื่องจากนักลงทุนวิตกว่า ความต้องการใช้น้ำมันจะลดลงท่ามกลางวิกฤตการแพร่ระบาดของไวรัสโควิด-19 ซึ่งส่งผลกระทบต่อกิจกรรมทางเศรษฐกิจทั่วโลก
นายฟาตีห์ ไบรอล ผู้อำนวยการสำนักงานพลังงานสากล (IEA) คาดการณ์ว่า ความต้องการน้ำมันทั่วโลก อาจลดลงมากถึง 20 ล้านบาร์เรลต่อวัน หรือ 20% ในปีนี้ เมื่อพิจารณาจากมาตรการล็อกดาวน์ทั่วโลกที่ส่งผลกระทบต่อประชาชนราว 3 พันล้านคน
ทางด้านนักวิเคราะห์ของเอสแอนด์พี โกลบอล แพลทส์ คาดว่า กิจกรรมทางเศรษฐกิจอาจลดลงมากถึง 30% ในไตรมาส 2/2563 ในบางประเทศ และความต้องการใช้น้ำมันจะร่วงลงราว 16% หรือ 15 ล้านบาร์เรลต่อวันในช่วง 2-3 เดือนข้างหน้า